
Je li zabranjeno rukovanje sa ženama ?


* 
* 
* 
* 
* 
* 
* 
* 
* 
* 

 

Je li zabranjeno rukovanje sa ženama ?
======================================

 

Ma'kil b. ]esar, radijallahu anhu, pripovijeda da je Resulullah, sallallahu alejh ve sellem, kazao: “Č0vjeku je bolje da bude uboden kakvom željeznom iglom u glavu nego da dotakne ženu kojoj nije mahrem” Umejma b. Rukajka, radijallahu anha, prenosi da je Allahov Poslanik, sallallahu alejhi ve sellem, rekao: ‘Ja se ne rukujem sa ženama; a ono što reknem stotini žena, kao da sam rekao jednoj. ” Abdullah b. Amr, radijallahu anhu, imao je običaj reći: “Allahov se Poslanik, sallallahu alejhi ve sellem, nije rukovao sa ženama kad je od njih uzimao prisegu na vjernost.” Aiša, radijallahu anha, rekla je: “Tako mi Allaha, Poslanik se nije se rukovao ni s jednom ženom kad je od njih prihvatao prisegu na vjernost! Samo bi rekao: ‘Prihvatio sam od tebe prisegu.  

   

Propisi u vezi s poglavljem  

Prvo, zabranjeno je da čovjek dodirne strankinju, ženu kojoj nije mahrem. U hadisu koji je prenio Ma'kil, radijallahu anhu, izrečena je golema prijetnja u pogledu onog ko dodirne strankinju, što ukazuje da je to veliki grijeh.  

Drugo, zabranjeno je rukovanje sa strankinjama, jer rukovanje podrazumijeva dodir. Pouzdano se zna da se Poslanik, sallallahu alejhi ve sellem, nije rukovao sa ženama prilikom prihvatanja, a kamoli prilikom susreta i sl.  

Treće, postoje predanja da se Resulullah, sallallahu alejhi ve sellem, rukovao sa ženama preko odjeće, ali su sve to mursel-predanja, koja ne sežu do Poslanika, sallallahu alejhi ve sellem (u lancu prenosilaca nedostaje ashab), pa se njima ne može dokazivati. Štaviše, ista ta predanja u suprotnosti su s jasnim i pouzdanim Poslanikovim riječima i praksom.  

Četvrto, veliki broj muslimana iskušan je rukovanjem sa ženama, povodeći se u tome za nekim ljudima koji obnašaju neke vjerske funkcije. A postoje grupacije koje u rukovanju sa ženama ne vide ništa loše i svojim pripadnicima nameću ovakvo uvjerenje.  

   

———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


